Diari Oficial de la Generalitat Valenciana


Sumari del DOGV 4832, del 01-09-2004 (2004/8779)

RESOLUCIÓ de 2 d'agost de 2004, del conseller de Justícia i Administracions Públiques, per la qual s'anul·la la Resolució de 14 de febrer de 1997, del conseller de Presidència, i es declara la pèrdua de la condició de funcionari de carrera de la Generalitat Valenciana del senyor Fernando Guido del Toboso.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4832

Data del DOGV
:   01-09-2004

Secció del DOGV
:   II. AUTORITATS I PERSONAL - E) ALTRES ASSUMPTES

Número del document
:   2004/8779


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 2 d'agost de 2004, del conseller de Justícia i Administracions Públiques, per la qual s'anul·la la Resolució de 14 de febrer de 1997, del conseller de Presidència, i es declara la pèrdua de la condició de funcionari de carrera de la Generalitat Valenciana del Sr. Fernando Guido del Toboso. [2004/8779]
  
Vista la Resolució del conseller de Presidència, de data 14 de febrer de 1997, per la qual s'executa la sentència núm. 14/1994, de 21 d'abril de 1994, de l'Audiència Provincial de Castelló i es declara la pèrdua de la condició de funcionari de carrera de la Generalitat Valenciana del Sr. Fernando Guido del Toboso, amb NRP 17124768 M0, amb efectes del dia 21 d'abril de 1994.
  
Vista la Sentència núm. 966/2000, de 5 d'octubre de 2000, del Tribunal Superior de Justícia de la Comunitat Valenciana, Sala Contenciosa Administrativa, secció Segona, recurs núm. 3740/97, la qual anul·la esta resolució en el pronunciament relatiu a la data a què ha de referir-se la pèrdua de la condició de funcionari del Sr. Fernando Guido del Toboso, en els termes consignats en el tercer raonament d'esta.
  
Vist el Fonament de Dret, tercer d'esta resolució judicial, de 5 d'octubre de 2000, que pel que fa a la data en què ha de produir-se la pèrdua de la condició de funcionari públic indica que, almenys, la sentència de condemna haurà de ser ferma i executòria i que esta va ser declarada ferma en virtut de l'interlocutòria de l'1 de setembre de 1995.
  
En virtut de l'anterior i considerant el que disposen els articles 118 de la Constitució, 17.2 de la Llei Orgànica 6/1985, de l'1 de juliol, del Poder Judicial, i 103 i següents de la Llei 29/1998, de 13 de juliol, Reguladora de la Jurisdiccional Contenciosa Administrativa, que establixen l'obligatorietat de complir les sentències, i la resta de resolucions fermes, dictades per jutges i tribunals.
  
De conformitat amb les competències atribuïdes pel Decret 113/2003, de l'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques i la resta de normes de general i pertinent aplicació, resolc:
  
Primer
  
Anul·lar la Resolució de 14 de febrer de 1997, de la Conselleria de Presidència, pel que fa al dia 21 d'abril de 1994, com a data d'efectes de la pèrdua de la condició de funcionari de carrera del Sr. Fernando Guido del Toboso, amb NRP 01751117M0.
  
Segon
  
Reconéixer com a data d'efectes de la pèrdua de la condició de funcionari de carrera el dia 1 de setembre de 1995, i mantindre fins a esta data la mateixa situació administrativa que va romandre fins al dia 21 d'abril de 1994, de conformitat amb l'anteriorment indicat.